Aldona Wos

Aldona Zofia Wos (sündinud 26. märtsil 1955 Varssavis) on Ameerika Ühendriikide arst ja diplomaat, Ameerika Ühendriikide suursaadik Eestis aastatel 2004–2006. 

2013–2015 oli ta USA Põhja-Carolina osariigi tervishoiu- ja teenindusminister. Aastatel 2017–2021 oli Wos Valge Maja stipendiumikandidaatide läbivaatamisega tegeleva presidendi komisjoni aseesimees. 
Elukutselt on ta arst.

Wos sündis Varssavis. Tema isa Paul Zenon Wos oli Teise maailmasõja ajal Poola vastupanuliikumise Armia Krajowa liige ning pääses eluga Flossenburgi koonduslaagrist. Pere kolis USA-sse, kui Aldona oli kuueaastane. 

1990. aastate lõpus asus ta tegelema poliitikaga Vabariikliku Partei toetajana ja oli president George W. Bushi 2004. aasta valimiskampaania organiseerijaid Põhja-Carolina osariigis. Tema suursaadikuks oleku aega jäi George W. Bushi visiit Eestisse 27.–28. novembril 2006. 

Wos on abielus Louis DeJoyga, neil on kaksikud poeg ja tütar.

Tunnustus
 2006 Maarjamaa Risti I klassi teenetemärk
 2010 Vallimäe medal

 Viited 

Välislingid
 Secretary Aldona Zofia Wos

Kategooria:Ameerika Ühendriikide suursaadikud Eestis
Kategooria:Ameerika Ühendriikide poliitikud
Kategooria:Maarjamaa Risti I klassi teenetemärgi kavalerid
Kategooria:Sündinud 1955